

**REPUBLIKA HRVATSKA**

**ZADARSKA ŽUPANIJA**



**OPĆINA GRAČAC**

**Općinska načelnica**

**KLASA: 007-01/17-01/1**

**URBROJ: 2198/31-01-17-20**

**Gračac, 31. ožujka 2017. godine**

Na temelju članka 29. Pravilnika o financiranju programa javnih potreba Općine Gračac (Službeni glasnik Općine Gračac 5/15, 1/16- daje: Pravilnik) te članka 47. Statuta Općine Gračac („Službeni glasnik Zadarske županije“ 11/13), po prijedlogu Povjerenstva za ocjenjivanje prijavljenih programa/projekata pristiglih na Javni natječaj za financiranje programa/projekata/manifestacija udruga i ostalih organizacija civilnog društva u okviru javnih potreba Općine Gračac za 2017. godinu (dalje: natječaj), općinska načelnica donosi

**Odluku**

**o dodjeli financijskih sredstava za javne potrebe u**

**u ostalim javnim potrebama Općine Gračac za 2017. godinu**

**I.**

Po provedenom Javnom natječaju za financiranje programa/projekata/manifestacija udruga i ostalih organizacija civilnog društva u okviru javnih potreba Općine Gračac za 2017. godinu, po prijedlogu Povjerenstva za ocjenjivanje prijavljenih programa/projekata pristiglih na Javni natječaj za financiranje programa/projekata/manifestacija udruga i ostalih organizacija civilnog društva u okviru javnih potreba Općine Gračac za 2017. godinu, donosi se odluka o dodjeli sredstava za ostale javne potrebe Općine Gračac za 2017. godinu

Ukupno planirana vrijednost Natječaja je bila 40.000,00 kuna.

Najmanji iznos financijskih sredstava koji se mogao prijaviti i ugovoriti po pojedinom programu/projektu je 2.000,00 kuna, a najveći iznos po pojedinom projektu je 15.000,00 kuna.

Zaprimljena je 2 prijave na natječaj.

**II.**

Odobrava se dodjela sredstava kako slijedi:

|  |  |  |  |  |
| --- | --- | --- | --- | --- |
| **Redni broj:** | **Podnositelj prijave:** | **Naziv programa/ projekta:** | **Odobreni iznos sufinanciranja u** **kunama:** | **Bodovi:** |
| 1. | Udruga Una | Olakšajmo život našim sugrađanima | 8.950,00 | 55 |
| 2. | Udruga osoba s invaliditetom Sveti Bartolomej | Rastimo zajedno | 14.920,00 | 55 |
| **UKUPAN IZNOS ODOBRENIH SREDSTAVA U KUNAMA:** | | | **23.870,00** | |

**III.**

Sukladno odredbama Pravilnika i Natječaja, udrugama kojima nisu odobrena financijska sredstva, može se na njihov zahtjev u roku od 8 dana omogućiti uvid u ocjenu njihovog programa ili projekta uz pravo Općine da zaštiti tajnost podataka o osobama koje su ocjenjivale program ili projekt. Općina će udrugama koje su nezadovoljne odlukom o dodjeli financijskih sredstava omogućiti pravo na prigovor. Prigovor se može podnijeti isključivo na natječajni postupak te eventualno bodovanje nekog kriterija s 0 bodova, ukoliko udruga smatra da je u prijavi dostavila dovoljno argumenata za drugačije bodovanje. Prigovor se ne može podnijeti na odluku o neodobravanju sredstava ili visini dodijeljenih sredstava. Prigovori se podnose Jedinstvenom upravnom odjelu Općine u pisanom obliku, u roku od 8 dana od dana dostave pisane obavijesti o rezultatima natječaja.

**IV.**

Sa svim udrugama kojima su odobrena financijska sredstva Općina će potpisati ugovor o financiranju programa ili projekata.

Prije potpisa ugovora prijavitelj će morati priložiti dokaze da se protiv odgovorne osobe i voditelja programa/projekta ne vodi kazneni postupak, da prijavitelj ima podmirene sve doprinose i plaćen porez, kao i obveze prema Općini Gračac te izjavu o nepostojanju dvostrukog financiranja (ukoliko ranije nije dostavljeno), u protivnom neće biti ispunjeni propisani uvjeti za sklapanje ugovora.

U slučaju da je odobreno samo djelomično financiranje programa ili projekta, prethodno će se pregovarati o stavkama proračuna programa ili projekta i aktivnostima u opisnom dijelu programa ili projekta koje treba izmijeniti, koji postupak je potrebno okončati prije potpisivanja ugovora. Prilikom pregovaranja Općina će prioritet financiranja staviti na aktivnostima koje će učinkovitije ostvariti ciljeve iz razvojnih i strateških dokumenata Općine.

**V.**

Ova Odluka stupa na snagu danom donošenja, a objavit će se na www.gracac.hr.

**OPĆINSKA NAČELNICA:**

**Nataša Turbić, prof.**